ઇન્ટરનેશનલ ફ્લીટ રિવ્યૂમાં 52 દેશો પોતાની સૈન્ય તાકાત બતાવી રહ્યા છે. ભારતીય નૌકાદળની ક્ષમતાઓ ચકાસવા માટે રાષ્ટ્રપતિ પ્રણવ મુખર્જી વડાપ્રધાન મોદી અને સંરક્ષણ મંત્રી મનોહર પર્રિકર પણ હાજર રહ્યા હતા. આ ઇવેન્ટ પર આતંકવાદી હૂમલાની પણ શક્યતા છે. સૂત્રોનાં હવાલાથી આવી રહેલા સમાચારો અનુસાર વિસ્ફોટક ભરેલી બોટ વડે સમગ્ર ઇવેન્ટને ટાર્ગેટ કરવામાં આવી શકે છે. આઇએફઆરમાં ભારતીય નૌકાદળ સાથે અમેરિકા, રશિયા, ચીન અને બ્રિટન સહિતનાં અગ્રણી દેશો ભાગ લઇ રહ્યા છે. જો કે પાકિસ્તાન અગાઉ જ આ ઇવેન્ટથી દુર રહેવાની જાહેરાત કરી ચુક્યું છે. વિશાખાપટ્ટનમ વેસ્ટર્ન કમાન્ડનાં કમાન્ડર ઇન ચીફ એડમિરલ સુનીલ લાંબાએ કહ્યું કે આવી ઇવેન્ટ કે જેમાં વોરશિપ હોય ત્યાં આતંકવાદી હૂમલાની શક્યતાઓ તો હોય જ છે. જો કે આ હૂમલાઓને ખાળવા માટે સબમરીનની મદદ લેવાઇ રહી છે. તે ઉપરાંત મજબુત ડિફેન્સ સ્ટ્રક્ચર ઉપયોગમાં લેવાઇ રહ્યું છે. તે ઉપરાંત જવાનો હેવી આર્મ્સ સાથે સતત પેટ્રોલિંગ કરી રહ્યા છે.